Un clade el xe definìo come un grupo tasonomico de organismi costituìo da un antenato singolo comune e tuti i disendenti comuni a quel'antenato. Qualsiasi grupo che corisponde a la definision el vien considerà monofiletico e el pode essere rapresentà sia da un'analisi filogenetica, o da un cladogramma. Se un clade el vien considerà robusto in varie analisi doparando difarenti insiemi de dati, el pode entrare a far parte dea tasonomia e vegner considerà un taxon. Mia tuti i taxa atualmente considerài tali i xe cladi. I rètili, par esempio, i xe un grupo parafiletico parché no i ciapa mia drento i osei, che i xe considerài disendenti de un grupo de rètili, i arcosauri. Nea cladistica, un clade che xe incluso in un altro pi grando el xe dito "anidà" inte el secondo.